'n Ma en onderwyseres deel hul ervaring van Aspergers met ons en Luisa van der Linde vertel hier meer oor die sindroom
Hierdie mense is supergefokus as hulle in iets belangstel.
Hulle beskik gewoonlik oor 'n merkwaardige geheue en onthou dinge wat die res van die gesin reeds lank vergeet het.
Hulle is betroubaar en lojale vriende.
Hulle is selde gewelddadig (net soms wanneer hulle erg getart en oorgestimuleer word) en oor die algemeen gemoedelik.
Hulle is individue en swig nie voor groepsdruk nie. Hulle gebruik dus selde drank, rook nie en raak nie betrokke by die gewone dinge waaroor die meeste ouers van tieners hulle bekommer nie.
Hulle het 'n ysere determinasie. As hulle hul kop op iets gesit het, sal hul aanhou tot dit bereik is. Moet dus nooit iets belowe wat jy nie kan uitvoer nie.